VENDIM
Nr. 9, datë 12.1.2018 

PËR NJË NDRYSHIM NË VENDIMIN NR. 501, DATË 13.9.2017, TË KËSHILLIT TË MINISTRAVE, “PËR PËRCAKTIMIN
 E FUSHËS SË PËRGJEGJËSISË SHTETËRORE TË MINISTRISË 
SË MBROJTJES”

Në mbështetje të nenit 100 të Kushtetutës dhe të pikës 2, të nenit 5, të ligjit nr. 90/2012, “Për organizimin dhe funksionimin e administratës shtetërore”, me propozimin e Kryeministrit, Këshilli i Ministrave

VENDOSI:

Pika 3, e vendimit nr. 501, datë 13.9.2017, të Këshillit të Ministrave, ndryshohet si më poshtë vijon:
 “3. Ministria e Mbrojtjes planifikon e përballon emergjencat civile dhe vendos bazën juridike e administrative për rregullimin e marrëdhënieve që lindin, ekzistojnë dhe shuhen gjatë administrimit, mirëmbajtjes e kontrollit të pronësisë në rezervat materiale të shtetit.”. 
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama

